Od bankara do stručnjaka za vino
Na vrhuncu finansijske krize u SAD, Dženifer Simoneti-Brajan se odrekla svojih šestocifrenih godišnjih prihoda da bi proučavala vina
Dženifer Simoneti-Brajan je bilo potrebno osam godina da postane jedan od vrhunskih svetskih eksperata za vino. Njen prvi susret sa visokokvalitetnim vinom se dogodio pre deset godina, na poslovnom ručku na kojem je poslužen losos sa belim francuskim vinom pod imenom „Sanser“. Odjednom je dobila nadahnuće. S obzirom da u to vreme nije znala ništa o vinu, Dženifer se upisala na vinski kurs. Kasnije je počela da razmišlja o karijeri u vinarstvu. Ali napuštanje investicionog bankarstva nije bilo jednostavno i porodica i prijatelji su pokušavali da je odgovore od toga. Ipak, uprkos protivljenju porodice, napustila je svoj posao od 60 radnih sati nedeljno i preselila u Njujork gde je radila u prodavnici vina. „ Poriv i interesovanje – i godine učenja – isplatili su se. Bez obzira što su Sjedinjene Države najveći potrošač vina i četvrti po veličini proizvođač na svetu, svega 27 Amerikanaca ima najveću čast u industriji vina, odnosno titulu vinskog magistra. Dženifer je sada jedna od njih. Ispit se sastoji od četvorodnevnog testiranja. To je u stvari vinarska olimpijada. Očekivalo se da Dženifer vlada svim aspektima vinske industrije, od vinske kulture do logistike i marketinga. Dženifer danas završava dve knjige o vinu, a nedavno je izdala DVD pod naslovom „Svakodnevni vinski vodič“. Ona putuje po svetu, drži predavanja o vinu i testira nove vrste. Iako sada zarađuje više nego što je ikada zarađivala u investicionom bankarstvu, ona kaže da je najveća nagrada kada pronađete svoj poziv i svoju strast.